ประกาศกระทรวงเกษตรและสหกรณ์เรื่องหลักเกณฑ์ในการดำเนินการกรณีเรือมีขนาดเรือแตกต่างจากใบอนุญาตให้ทำการประมง(ฉบับที่ ๒)พ.ศ.๒๕๖๐[๑] ตามที่กระทรวงเกษตรและสหกรณ์ได้ออกประกาศกระทรวงเกษตรและสหกรณ์ เรื่องหลักเกณฑ์ในการดำเนินการกรณีเรือมีขนาดเรือแตกต่างจากใบอนุญาตให้ทำการประมง พ.ศ.๒๕๖๐ ลงวันที่ ๑๒ เมษายน ๒๕๖๐เพื่อกำหนดหลักเกณฑ์ในการดำเนินการกรณีคณะทำงานตรวจเรือตามคำสั่งหัวหน้าคณะรักษาความสงบแห่งชาติที่ ๒๒/๒๕๖๐ ลงวันที่ ๔ เมษายน ๒๕๖๐ตรวจสอบพบกรณีมีขนาดแตกต่างจากใบอนุญาตให้ทำการประมง นั้นเนื่องจากผลการดำเนินการของคณะทำงานตรวจเรือปรากฏว่าเรือที่ทำการตรวจสอบโดยเฉพาะเรือที่มีขนาดต่ำกว่า๓๐ ตันกรอส มีขนาดที่แตกต่างจากใบอนุญาตทำการประมงเกินกว่าร้อยละสิบเป็นจำนวนมากแต่เมื่อคิดเป็นตันกรอสมีความแตกต่างไม่มากเห็นควรปรับปรุงหลักเกณฑ์ที่กำหนดไว้เดิมเพื่อมิให้กระทบกับชาวประมงที่ใช้เรือขนาดเล็กทำการประมง อาศัยอำนาจตามความในข้อ ๖(๒) ของคำสั่งหัวหน้าคณะรักษาความสงบแห่งชาติที่ ๒๒/๒๕๖๐ เรื่องการแก้ไขปัญหาการทำการประมงผิดกฎหมาย ขาดการรายงาน และไร้การควบคุม เพิ่มเติมครั้งที่ ๔ ลงวันที่ ๔ เมษายน พุทธศักราช ๒๕๖๐ รัฐมนตรีว่าการกระทรวงเกษตรและสหกรณ์จึงออกประกาศไว้ดังนี้ข้อ ๑ ให้ยกเลิกประกาศกระทรวงเกษตรและสหกรณ์เรื่อง หลักเกณฑ์ในการดำเนินการกรณีเรือมีขนาดเรือแตกต่างจากใบอนุญาตให้ทำการประมงพ.ศ. ๒๕๖๐ ลงวันที่ ๑๒ เมษายน ๒๕๖๐ข้อ ๒ ในกรณีที่คณะทำงานตรวจเรือได้ตรวจสอบเรือตามข้อ๔ และข้อ ๕ ของคำสั่งหัวหน้าคณะรักษาความสงบแห่งชาติที่ ๒๒/๒๕๖๐ เรื่อง การแก้ไขปัญหาการทำการประมงผิดกฎหมายขาดการรายงาน และไร้การควบคุมเพิ่มเติมครั้งที่ ๔ ลงวันที่ ๔ เมษายน พุทธศักราช ๒๕๖๐ แล้วพบว่าเรือที่มีการตรวจวัดมีขนาดแตกต่างจากทะเบียนเรือใบอนุญาตใช้เรือ และใบอนุญาตให้ทำการประมง ในกรณีดังต่อไปนี้(๑) กรณีขนาดของเรือที่มีการตรวจวัดปรากฏว่าเรือมีขนาดใหญ่กว่าที่ระบุในใบอนุญาตให้ทำการประมงไม่เกินร้อยละสิบหรือมีขนาดเล็กกว่าที่ระบุในใบอนุญาตให้ทำการประมง(๒) กรณีขนาดเรือที่ระบุในทะเบียนเรือเดิมมีขนาดตั้งแต่สิบตันกรอสขึ้นไปแต่จากผลการตรวจวัดปรากฏว่าเรือมีขนาดใหญ่กว่าสิบตันกรอสแต่ไม่เกินสามสิบตันกรอสทั้งนี้ เรือดังกล่าวต้องเป็นเรือที่ใช้เครื่องมือทำการประมงซึ่งมิได้มีการกำหนดห้วงเวลาในการทำการประมงไว้ในใบอนุญาตให้ทำการประมง(๓) กรณีเรือประกอบเครื่องกำเนิดไฟฟ้า(เรือปั่นไฟ) เครื่องมือเบ็ดราว เครื่องมือเบ็ดมือ เครื่องมือแผงยกปูจักจั่น เครื่องมือช้อนปลาจะละเม็ดเครื่องมือคราดหอย เครื่องมืออวนรุนเคยให้กรมเจ้าท่าแก้ไขรายการในใบทะเบียนเรือและใบอนุญาตให้ใช้เรือให้ตรงกับการตรวจวัดและให้กรมประมงดำเนินการแก้ไขใบอนุญาตให้ทำการประมงให้ตรงกับขนาดของเรือตามที่ปรากฏในใบทะเบียนเรือและใบอนุญาตใช้เรือให้เรือตามวรรคหนึ่งสามารถออกไปทำการประมงได้ในระหว่างที่กรมเจ้าท่าและกรมประมงดำเนินการแก้ไขใบทะเบียนเรือ ใบอนุญาตใช้เรือและใบอนุญาตให้ทำการประมง โดยสามารถใช้แบบใบรายงานผลการตรวจวัดขนาดเรือประมงจากคณะทำงานตรวจเรือเป็นหลักฐานเป็นการชั่วคราวไม่เกินสี่สิบห้าวันนับจากวันที่ได้รับใบรายงานผลการตรวจวัดขนาดเรือประมงทั้งนี้ ในกรณีตาม (๒) และ (๓) เจ้าของเรือต้องดำเนินการชำระค่าปรับตามกฎหมายว่าด้วยการเดินเรือในน่านน้ำไทยและกฎหมายว่าด้วยเรือไทยข้อ ๓ในกรณีที่คณะทำงานตรวจเรือได้ตรวจสอบเรือตามข้อ ๔ และข้อ ๕ ของคำสั่งหัวหน้าคณะรักษาความสงบแห่งชาติ ที่ ๒๒/๒๕๖๐ เรื่อง การแก้ไขปัญหาการทำการประมงผิดกฎหมายขาดการรายงาน และไร้การควบคุม เพิ่มเติมครั้งที่ ๔ ลงวันที่ ๔ เมษายนพุทธศักราช ๒๕๖๐ แล้วพบว่าเรือมีขนาดลักษณะหรือประเภทแตกต่างจากที่กำหนดในข้อ ๒ ให้ดำเนินการดังนี้(๑) ให้พนักงานเจ้าหน้าที่ของกรมเจ้าท่าในคณะทำงานตรวจเรือมีคำสั่งให้เจ้าของเรือหรือควบคุมเรือนำเรือไปจอดณ จุดจอดเรือที่กำหนด และแจ้งไปยังศูนย์ควบคุมการแจ้งเรือเข้าออกในพื้นที่ทราบและห้ามมิให้เรือลำดังกล่าวออกทำการประมงและให้เจ้าของหรือผู้ควบคุมเรือแจ้งจุดจอดเรือให้ผู้อำนวยการทราบและให้ผู้อำนวยการดำเนินการล๊อคเรือ(๒) ให้กรมเจ้าท่าแก้ไขรายการในทะเบียนเรือและใบอนุญาตใช้เรือตามขนาดที่ปรากฏในแบบใบรายงานผลการตรวจวัดขนาดเรือประมงของคณะทำงานตรวจเรือพร้อมทั้งแจ้งให้กรมประมงทราบภายในห้าวันนับจากวันที่เจ้าของเรือชำระค่าปรับตามกฎหมายว่าด้วยการเดินเรือในน่านน้ำไทยและกฎหมายว่าด้วยเรือไทย(๓) ให้กรมประมงดำเนินการแก้ไขใบอนุญาตให้ทำการประมงให้ตรงกับขนาดของเรือตามที่ปรากฏในทะเบียนเรือและใบอนุญาตใช้เรือที่มีการแก้ไขโดยให้อธิบดีกรมประมงกำหนดห้วงเวลาที่กำหนดให้ทำการประมงใหม่ให้เป็นไปตามขนาดของเรือประมงเดิมตามที่ปรากฏในใบอนุญาตให้ทำการประมงตามตารางแสดงการคำนวณที่ปรากฏท้ายประกาศนี้(๔) เมื่อได้รับแจ้งจากกรมเจ้าท่าให้กรมประมงดำเนินการแก้ไขใบอนุญาตให้ทำการประมงตามข้อ(๓) ให้แล้วเสร็จภายในสามวันนับแต่วันที่ได้รับแจ้งจากกรมเจ้าท่าและแจ้งไปยังผู้รับใบอนุญาตให้ทำการประมงภายในหนึ่งวันนับจากวันที่แก้ไขใบอนุญาตให้ทำการประมงแล้วเสร็จให้ผู้รับใบอนุญาตให้ทำการประมงไปชำระค่าธรรมเนียมใบอนุญาตส่วนต่างที่เพิ่มขึ้น(ถ้าหากมี) และรับใบอนุญาตให้ทำการประมง ณสำนักงานประมงอำเภอซึ่งเป็นภูมิลำเนาของผู้รับใบอนุญาตให้ทำการประมง ทั้งนี้ ผู้รับใบอนุญาตให้ทำการประมงต้องดำเนินการจัดทำเครื่องหมายประจำเรือใหม่ตามที่ระบุในใบอนุญาตให้ทำการประมงก่อนออกทำการประมง(๕) กรณีการตรวจวัดเรือของคณะทำงานตรวจเรือปรากฏว่าเรือมีขนาดเพิ่มขึ้นจนถึงขนาดที่กฎหมายว่าด้วยการประมงกำหนดให้ต้องติดตั้งระบบติดตามเรือให้ผู้รับใบอนุญาตทำการประมงติดตั้งระบบติดตามเรือตามหลักเกณฑ์ที่กฎหมายกำหนดก่อนออกใบอนุญาตให้ทำการประมงข้อ ๔ กรณีที่การตรวจเรือของคณะทำงานตรวจเรือปรากฏว่าเรือลำใดมีขนาดต่ำกว่าสิบตันกรอสซึ่งกฎหมายว่าด้วยการประมงมิได้กำหนดให้เรือลำดังกล่าวต้องขอรับใบอนุญาตทำการประมงพาณิชย์ให้กรมประมงยกเลิกใบอนุญาตให้ทำการประมงพาณิชย์และให้เรียกคืนใบอนุญาตทำการประมงพาณิชย์ดังกล่าวข้อ ๕กรณีที่การตรวจเรือของคณะทำงานตรวจเรือปรากฏว่าเรือลำใดมีขนาดเกินกว่าสิบตันกรอสซึ่งกฎหมายว่าด้วยการประมงกำหนดให้เรือประมงลำดังกล่าวต้องขอรับใบอนุญาตทำการประมงพาณิชย์ให้กรมประมงพิจารณาออกใบอนุญาตให้ทำการประมงพาณิชย์ให้ใหม่ ทั้งนี้ ให้คำนึงถึงปริมาณสัตว์น้ำสูงสุดที่สามารถทำการประมงได้อย่างยั่งยืนด้วยโดยเสนอให้รัฐมนตรีว่าการกระทรวงเกษตรและสหกรณ์ให้ความเห็นชอบเป็นรายกรณีไปข้อ ๖[๒] กรณีที่ผู้รับใบอนุญาตให้ทำการประมงได้ผ่านการตรวจสอบเรือและพบว่าเรือมีขนาดแตกต่างจากทะเบียนเรือหากประสงค์จะให้มีการแก้ไขห้วงเวลาที่กำหนดให้ทำการประมง ให้ผู้รับใบอนุญาตให้ทำการประมงยื่นคำขอต่อกรมประมงตามแบบที่กรมประมงกำหนดเพื่อนำปริมาณสัตว์น้ำของใบอนุญาตให้ทำการประมงของเรือประมงลำอื่นมาควบรวมกับใบอนุญาตให้ทำการประมงของตนได้โดยให้ดำเนินการดังนี้(๑)ให้ผู้ที่ได้รับใบอนุญาตให้ทำการประมงที่ประสงค์จะควบรวมใบอนุญาตให้ทำการประมงแจ้งรายละเอียดในใบอนุญาตให้ทำการประมงที่จะนำมาควบรวมทั้งนี้ใบอนุญาตให้ทำการประมงที่จะนำมาควบรวมจะต้องเป็นไปตามหลักเกณฑ์ดังนี้(ก) ใบอนุญาตให้ทำการประมงชนิดเครื่องมืออวนลากคู่อวนลากแผ่นตะเฆ่ อวนลากคานถ่างให้สามารถนำปริมาณสัตว์น้ำของใบอนุญาตให้ทำการประมงชนิดเครื่องมืออวนลากคู่อวนลาก แผ่นตะเฆ่ อวนลากคานถ่าง อวนรุนเคย อวนครอบหมึก อวนล้อมจับอวนล้อมจับปลากะตักมาควบรวมได้(ข) ใบอนุญาตให้ทำการประมงชนิดเครื่องมืออวนล้อมจับให้สามารถนำปริมาณสัตว์น้ำของใบอนุญาตให้ทำการประมงชนิดเครื่องมืออวนล้อมจับมาควบรวมได้(ค) ใบอนุญาตให้ทำการประมงชนิดเครื่องมืออวนลอย อวนจมอวนล้อมติดตาให้สามารถนำปริมาณสัตว์น้ำของใบอนุญาตให้ทำการประมงชนิดเครื่องมืออวนล้อมจับอวนลอย อวนจม อวนล้อมติดตา และอวนช้อนปลาจาระเม็ด มาควบรวมได้(ง) ใบอนุญาตให้ทำการประมงชนิดเครื่องมืออวนครอบหมึกให้สามารถนำปริมาณสัตว์น้ำของใบอนุญาตให้ทำการประมงชนิดเครื่องมืออวนลากคู่อวนลากแผ่นตะเฆ่ อวนลากคานถ่าง อวนครอบหมึก อวนรุนเคย และประเภทเครื่องมือลอบมาควบรวมได้(จ) ใบอนุญาตให้ทำการประมงประเภทเครื่องมือลอบให้สามารถนำปริมาณสัตว์น้ำของใบอนุญาตให้ทำการประมงชนิดเครื่องมืออวนลากคู่อวนลากแผ่นตะเฆ่ อวนลากคานถ่าง อวนครอบหมึก อวนรุนเคย และประเภทเครื่องมือลอบมาควบรวมได้(ฉ) ใบอนุญาตให้ทำการประมงชนิดเครื่องมืออวนล้อมจับปลากะตักอวนครอบปลากะตัก อวนช้อน อวนยกปลากะตัก ให้สามารถนำปริมาณสัตว์น้ำของใบอนุญาตให้ทำการประมงชนิดเครื่องมืออวนล้อมจับปลากะตักอวนครอบปลากะตัก และอวนช้อน อวนยกปลากะตักมาควบรวมได้ทั้งนี้ใบอนุญาตให้ทำการประมงที่จะสามารถนำมาควบรวมได้นั้นจะต้องเป็นใบอนุญาตให้ทำการประมงที่ออกให้สำหรับเรือประมงที่ทำการประมงในฝั่งทะเลเดียวกันเช่น ใบอนุญาตให้ทำการประมงที่ออกให้สำหรับเรือประมงทำการประมงในอ่าวไทยจะควบรวมใบอนุญาตให้ทำการประมงได้เฉพาะกับใบอนุญาตให้ทำการประมงที่ออกให้สำหรับเรือประมงที่ทำการประมงในอ่าวไทยเท่านั้น(๒)ให้กรมประมงพิจารณานำเอาปริมาณสัตว์น้ำที่อนุญาตให้ทำการประมง หรือห้วงเวลาที่กำหนดให้ทำการประมงในใบอนุญาตให้ทำการประมงที่จะนำมาควบรวมนั้นนำมาคำนวณเพื่อกำหนดเพิ่มห้วงเวลาที่กำหนดให้ทำการประมงของผู้รับใบอนุญาตให้ทำการประมงตามใบอนุญาตให้ทำการประมงฉบับเดิมแล้วแจ้งให้ผู้รับใบอนุญาตให้ทำการประมงทราบ(๓) หากผู้รับใบอนุญาตให้ทำการประมงเห็นด้วยกับการคำนวณเพื่อกำหนดห้วงเวลาที่กำหนดให้ทำการประมงให้ดำเนินการดังนี้(ก)นับตั้งแต่วันที่ประกาศฉบับนี้มีผลใช้บังคับจนถึงวันที่ ๑๕ ธันวาคม พ.ศ. ๒๕๖๐ให้ผู้รับใบอนุญาตให้ทำการประมงยื่นคำขอควบรวมใบอนุญาตให้ทำการประมงพาณิชย์ตามแบบที่กรมประมงกำหนดพร้อมเอกสารที่ระบุในคำขอ ณ สำนักงานประมงจังหวัดเขตจังหวัดชายทะเลโดยต้องแจ้งความประสงค์โดยชัดแจ้งว่าจะนำเรือประมงที่จะนำมาควบรวมไปดำเนินการดังนี้๑) ทำลาย จำหน่ายออกไปในลักษณะแยกชิ้นส่วนยกให้ราชการ หรือจำหน่ายไปต่างประเทศโดยดำเนินการแจ้งขอยกเลิกทะเบียนเรือประมง หรือ๒)เปลี่ยนประเภทการจดทะเบียนเรือไปเป็นประเภทอื่นที่มิใช่เพื่อการประมงโดยถอดอุปกรณ์เครื่องมือต่าง ๆ ที่เกี่ยวข้องกับการประมงออก เพื่อมิให้นำมาใช้ในการทำการประมงได้อีกต่อไปทั้งนี้ผู้รับใบอนุญาตให้ทำการประมงอาจเลือกดำเนินการดังกล่าวกับเรือประมงที่ได้รับใบอนุญาตให้ทำการประมงลำเดิมของตนก็ได้(ข)ให้สำนักงานประมงอำเภอจัดส่งคำขอดังกล่าวมาให้กรมประมงพิจารณา ตรวจสอบหากเห็นว่าเอกสารประกอบการยื่นคำขอครบถ้วนถูกต้องแล้วให้กรมประมงออกใบอนุญาตให้ทำการประมงใหม่และดำเนินการยกเลิกใบอนุญาตให้ทำการประมงฉบับเดิมทั้งของผู้รับใบอนุญาตให้ทำการประมงและของเรือประมงลำที่นำใบอนุญาตให้ทำการประมงมาควบรวมโดยให้เรียกเก็บเงินค่าธรรมเนียมตามขนาดเรือประมงที่มีการเปลี่ยนไป ทั้งนี้ใบอนุญาตให้ทำการประมงที่ออกให้ใหม่นี้ให้มีอายุถึงวันที่ ๓๑ มีนาคม พ.ศ. ๒๕๖๑(ค)ให้ผู้รับใบอนุญาตให้ทำการประมงดำเนินการนำเรือประมงที่จะนำมาควบรวมหรือเรือประมงลำเดิมแล้วแต่กรณี ไปดำเนินการตาม (ก) ๑) หรือ ๒)ตามความประสงค์ที่ได้แจ้งในคำขอภายในระยะเวลาหกเดือนนับแต่วันที่ได้รับใบอนุญาตให้ทำการประมงที่ได้ออกให้ใหม่หากดำเนินการไม่แล้วเสร็จภายในกำหนดเวลาดังกล่าวให้กรมประมงดำเนินการตามเงื่อนไขที่ผู้รับใบอนุญาตให้ทำการประมงระบุไว้ในคำขอเว้นแต่ผู้รับใบอนุญาตให้ทำการประมงจะยื่นคำขอผ่อนผันการดำเนินการดังกล่าว ทั้งนี้ ให้อธิบดีกรมประมงพิจารณาเป็นรายกรณีไปโดยให้พิจารณาจากเหตุผลความจำเป็นและความคืบหน้าของการดำเนินการทำลายหรือจำหน่ายเรือประมง ทั้งนี้ให้สามารถผ่อนผันได้อีกไม่เกินครั้งละหกเดือน จำนวนไม่เกินสองครั้งเท่านั้นการยื่นขอดำเนินการแก้ไขห้วงเวลาทำการประมงตามวรรคหนึ่งผู้รับใบอนุญาตให้ทำการประมงสามารถรวมกลุ่มกันเพื่อจัดหาเรือประมงที่มีใบอนุญาตให้ทำการประมงมาดำเนินการจัดสรรห้วงเวลาทำการประมงของผู้รับใบอนุญาตให้ทำการประมงแต่ละรายได้ทั้งนี้ผู้ที่มีหน้าที่ในการทำลายเรือ หรือเปลี่ยนประเภทของเรือตาม (ก) ๑) และ ๒) ได้แก่ผู้ที่ยื่นคำขอควบรวมใบอนุญาตให้ทำการประมงพาณิชย์รายแรกผู้ยื่นขอควบรวมใบอนุญาตให้ทำการประมงและเรือประมงที่จะนำมาควบรวมใบอนุญาตให้ทำการประมงจะต้องมีคุณสมบัติและไม่มีลักษณะต้องห้ามตามข้อ ๘ ของคำสั่งหัวหน้าคณะรักษาความสงบแห่งชาติ ที่๒๒/๒๕๖๐ เรื่อง การแก้ไขปัญหาการทำการประมงผิดกฎหมาย ขาดการรายงาน และไร้การควบคุมเพิ่มเติมครั้งที่ ๔ ลงวันที่ ๔ เมษายน พุทธศักราช ๒๕๖๐ และตามมาตรา ๓๙ แห่งพระราชกำหนดการประมงพ.ศ. ๒๕๕๘ข้อ ๗ ผู้รับใบอนุญาตให้ทำการประมงตามข้อ๓ รายใดที่ได้ดำเนินการตามข้อ ๖ ให้มีสิทธิได้รับการพิจารณาออกใบอนุญาตให้ทำการประมงในรอบถัดไปเป็นลำดับถัดจากเรือที่มีการตรวจวัดเรือจากคณะทำงานตรวจเรือแล้วไม่มีการเปลี่ยนแปลงขนาดหรือเปลี่ยนแปลงขนาดจากเดิมไม่เกินร้อยละสิบหรือมีขนาดเล็กลงตามข้อ ๒ผู้รับใบอนุญาตให้ทำการประมงตามข้อ ๓รายใดที่มิได้ดำเนินการตามข้อ ๖ ให้จัดลำดับการพิจารณาออกใบอนุญาตให้ทำการประมงไว้หลังจากผู้รับใบอนุญาตให้ทำการประมงตามวรรคแรกข้อ ๘ ในกรณีที่ผู้รับใบอนุญาตให้ทำการประมงที่เรือประมงได้ผ่านการตรวจสอบเรือและมีการแก้ไขใบอนุญาตให้ทำการประมงตามข้อ๓ ประสงค์จะปรับเปลี่ยนเครื่องมือทำการประมง โดยเปลี่ยนประเภทของเครื่องมือทำการประมงจากเดิมไปเป็นเครื่องมือประมงประเภทที่ไม่มีการกำหนดห้วงเวลาทำการประมงไว้ในใบอนุญาตให้ทำการประมงให้สามารถดำเนินการได้โดยให้กรมประมงพิจารณาคำนวณจากปริมาณสัตว์น้ำที่อนุญาตให้ทำการประมงหรือห้วงเวลาที่กำหนดให้ทำการประมงสำหรับเครื่องมือทำการประมงใหม่นั้นสำหรับเวลาที่เหลืออยู่สำหรับปีการประมงนั้นทั้งนี้ให้คำนึงถึงปริมาณสัตว์น้ำสูงสุดที่สามารถทำการประมงได้อย่างยั่งยืนด้วยเมื่อได้ออกใบอนุญาตให้ทำการประมงสำหรับเครื่องมือทำการประมงใหม่ให้แล้วให้ดำเนินการยกเลิกใบอนุญาตให้ทำการประมงฉบับเดิมทั้งนี้ ตั้งแต่บัดนี้เป็นต้นไปประกาศ ณ วันที่ ๒๔ เมษายน พ.ศ. ๒๕๖๐พลเอก ฉัตรชัย สาริกัลยะรัฐมนตรีว่าการกระทรวงเกษตรและสหกรณ์[เอกสารแนบท้าย]๑.ตารางแสดงการคำนวณห้วงเวลาทำการประมงใหม่ให้เป็นไปตามขนาดของเรือประมงเดิม(อ่าวไทย)๒.ตารางแสดงการคำนวณห้วงเวลาทำการประมงใหม่ให้เป็นไปตามขนาดของเรือประมงเดิม(อันดามัน)(ดูข้อมูลจากภาพกฎหมาย) ประกาศกระทรวงเกษตรและสหกรณ์ เรื่องหลักเกณฑ์ในการดำเนินการกรณีเรือมีขนาดเรือแตกต่างจากใบอนุญาตให้ทำการประมง(ฉบับที่ ๓) พ.ศ. ๒๕๖๐[๓]ข้อ ๒ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปพรวิภา/เพิ่มเติม๑๒กุมภาพันธ์ ๒๕๖๑นุสรา/ตรวจ๑๘กันยายน ๒๕๖๑[๑]ราชกิจจานุเบกษา เล่ม ๑๓๔/ตอนพิเศษ ๒๘๐ ง/หน้า ๗/๑๖พฤศจิกายน ๒๕๖๐[๒]ข้อ ๖ แก้ไขเพิ่มเติมโดยประกาศกระทรวงเกษตรและสหกรณ์ เรื่องหลักเกณฑ์ในการดำเนินการกรณีเรือมีขนาดเรือแตกต่างจากใบอนุญาตให้ทำการประมง(ฉบับที่ ๓) พ.ศ. ๒๕๖๐[๓] ราชกิจจานุเบกษาเล่ม ๑๓๔/ตอนพิเศษ ๒๘๐ ง/หน้า ๑๑/๑๖ พฤศจิกายน ๒๕๖๐